Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 402/13/6601	Banská Bystrica, 28.5.2014
EEČ : 2-45-150-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 1 138,08 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou XXXXX.
v presne nezistenom čase okolo 12.30 h dňa 20.08.2013 v Banskej Bystrici XXXXX, pri výkopových prácach pri odstraňovaní poruchy na kanalizácii došlo k poškodeniu optického kábla na prenos dátových služieb, a to tak, že zhotoviteľ XXXXX si dal vytýčiť elektrickú sieť a objednal si u XXXXX, výkopové práce, pričom tento lyžicou bagra zachytil optický kábel, čím došlo k jeho poškodeniu, pričom XXXXX sa aj napriek tomu, že vedel, že môže spôsobom uvedeným v tomto zákone porušiť alebo ohroziť záujem chránený týmto zákonom, ale bez primeraných dôvodov sa spoliehal, že takéto porušenie alebo ohrozenie nespôsobí a následkom poškodenia optického kábla došlo k prerušeniu spojenia s účastníkmi internetového pripojenia, káblovej televízie, pevnej telefonickej linky a prerušeniu monitoringu kompaktných odovzdávacích staníc tepla, čím takto pre spol. XXXXX spôsobil škodu poškodením všeobecne prospešného zariadenia vo výške 1.138,08 € a zanedbateľnú škodu poškodením jedného optického vlákna pre spol. XXXXX

Odôvodnenie: 
Obvinený je stíhaný na skutkovom základe ako je uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

	Obvinený a poškodený s takýmto postupom vyslovili súhlas. Obvinený slobodne a vážne vyhlásil, že spáchal skutok, za ktorý je stíhaný.

	Po dohode s XXXXX bola poškodenému nahradená škoda v požadovanej výške 1.138,08 €. Obvinený uviedol, že nechcel nikoho poškodiť alebo spôsobiť škodu na cudzom majetku. Vložil na účet Okresnej prokuratúry Banská Bystrica peňažnú sumu určenú na všeobecne prospešné účely vo výške 40,- €. V zmysle § 224 Tr. por. stanovil adresáta peňažnej sumy určenej na všeobecne prospešné účely.

Z uvedenej peňažnej sumy patrí štátu na peňažnú pomoc poškodeným trestnými činmi 50 %, t.j. 20,- € a ďalších 50 % t.j. 20,- € adresátovi: XXXXX

Podľa § 215 ods. 1 písm. f) Tr. por. prokurátor zastaví trestné stíhanie, ak sa schválil zmier medzi obvineným a poškodeným. 

	Keďže boli splnené všetky podmienky na schválenie zmieru a zastavenie trestného stíhania, a s prihliadnutím na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné pomery, som dospel k záveru, že takýto spôsob rozhodnutia je postačujúci a preto som rozhodol tak, ako je vyššie uvedené.

Poučenie: 
Proti tomuto uzneseniu sťažnosť nie je prípustná.

JUDr. Martin Králik
prokurátor